Simha Arom

Simha Arom (s. 1930 Düsseldorf nimellä Fred Arom) on ranskalais-israelilainen etnomusikologi.The Jewish Daily Forward: From the Kol Israel Orchestra to a Pygmy Choir Hän on afrikkalaisen musiikin asiantuntija ja Centre National de Recherche Scientifiquen tutkija. Hänet tunnetaan parhaiten 1960-luvulta 1980-luvulle tehdyistä aka-pygmien ja muiden keskiafrikkalaisten ryhmien musiikin levytyksistä. Aromin kirja African Polyphony and Polyrhythm, joka julkaistiin ranskaksi vuonna 1986 ja englanniksi 1991, on alansa klassikkoteos. Se sai ASCAP Deems Taylor Awardin vuonna 1992. Aromille myönnettiin Centre National de Recherche Scientifiquen hopeamitali vuonna 1984 perinteisen, kirjoittamattoman polyfonisen musiikin analyysin metodien kehittämisestä.CIRMMT: Simha Arom: Time Organization in African Music

Arom sai Pariisin konservatoriosta diplomin käyrätorven soittajana.

Hän on ollut Academia Europæan jäsen vuodesta 1998.https://www.ae-info.org/ae/Member/Arom_Simha

 Lähteet 

Luokka:Ranskalaiset musiikkitieteilijät
Luokka:Israelilaiset musiikkitieteilijät
Luokka:Etnomusikologit
Luokka:Keski-Afrikan tasavallan musiikki
Luokka:Vuonna 1930 syntyneet
Luokka:Elävät henkilöt
Luokka:Academia Europæan jäsenet